Χρήση+Υπηρεσίας+mongolab.com

Διαδικτυακή υπηρεσία mongolab.com
Η διαδικτυακή υπηρεσία mongolab (https://mongolab.com/) είναι μια διαδικτυακή διεπαφή (web interface) σε MongoDB βάσεις οι οποίες δημιουργούνται και λειτουργούν σε διάφορες υπηρεσίες νέφους, όπως το amazon και η google. Για να χρησιμοποιήσουμε την υπηρεσία χρειάζεται αρχικά να εγγραφούμε σε αυτή. Για την εγγραφή είναι αναγκαία ενεργή ηλεκτρονική διεύθυνση, κάτι που δυσκολεύει την εγγραφή μαθητών σε αυτή, στην περίπτωση που αυτοί δεν έχουν διαθέσιμες προσωπικές ηλεκτρονικές διευθύνσεις. Είναι όμως βολική υπηρεσία στην περίπτωση που θέλουμε να λειτουργεί εξυπηρετητής βάσης δεδομένων MongoDB ανεξάρτητος του εξυπηρετητή του εργαστηρίου πληροφορικής.

Μετά την εγγραφή μας στην υπηρεσία και την είσοδο σε αυτή, για να δημιουργήσουμε μία βάση MongoDB πατάμε το κουμπί Create new.

Στην επόμενη σελίδα, αρχικά, διαλέγουμε τον πάροχο (cloud provider), την θέση του (location) εάν διαθέτει επιλογές και το πλάνο της υπηρεσίας (plan). Σαν πλάνο διαλέγουμε την επιλογή single node - sandbox η οποία διατίθεται δωρεάν. Η επιλογή αυτή είναι ικανοποιητική για μικρές βάσεις δεδομένων.

Έπειτα καθορίζουμε το όνομα της βάσης που θέλουμε να δημιουργήσουμε (στην περίπτωση μας προτείνουμε το studentsdb) και πατάμε το Create new MongoDB deployment.

Σε μερικά δευτερόλεπτα η βάση μας είναι έτοιμε και μπορούμε να την επιλέξουμε για να κάνουμε μια σειρά από ενέργειες.

Στην σελίδα αυτή παρουσιάζονται τα στοιχεία για την σύνδεση με την βάση (εξυπηρετητής και θύρα). Επίσης, έχουμε την δυνατότητα να διαγράψουμε την βάση (Delete database), να δημιουργήσουμε μια συλλογή (Add collection), να δημιουργήσουμε λογαριασμούς χρηστών (Users), κ.α.

Για να έχουμε πρόσβαση στην βάση που δημιουργήσαμε και από άλλα εργαλεία, εκτός της υπηρεσίας mongolab, θα χρειαστεί να δημιουργήσουμε λογαριασμούς χρηστών για την συγκεκριμένη βάση (Add database user).

Στο παράθυρο δημιουργίας νέου χρήστη καθορίζουμε το όνομα χρήστη, τον κωδικό του και το κατά πόσο αυτός ο χρήστης θα έχει την δυνατότητα να κάνει αλλαγές στα δεδομένα της βάσης ή θα μπορεί να κάνει μόνο προβολή τους (Make read-only). Για παράδειγμα θα μπορούσαμε να δημιουργήσουμε ένα λογαριασμό χρήστη για τους μαθητές, ο οποίος να μπορεί να κάνει μόνο προβολή των δεδομένων.

Στην επιλογή Tools παρουσιάζεται η σύνταξη των εντολών που έχουμε την δυνατότητα να χρησιμοποιήσουμε για να κάνουμε εισαγωγή και εξαγωγή δεδομένων.

Για παράδειγμα, μπορούμε να χρησιμοποιήσουμε το εργαλείο mongorestore και το αρχείο students.bson που περιέχει τα στοιχεία των μαθητών της βάσης επίδειξης και να κάνουμε μαζική εισαγωγή όλων των δεδομένων στην βάση μας.

Από την στιγμή που έχουμε δημιουργήσει κάποια συλλογή στην βάση και έχουμε καταχωρήσει δεδομένα σε αυτή, μπορούμε να τα προβάλουμε και να τα τροποποιήσουμε μέσω της υπηρεσίας.

Τα δεδομένα προβάλλονται σε μορφή json.